CELEX: 62003TJ0327
Language: hu
Date: 2007-07-11 00:00:00
Title: Az Elsőfokú Bíróság (második tanács) 2007. július 11-i ítélete.#Stichting Al-Aqsa kontra az Európai Unió Tanácsa.#Közös kül- és biztonságpolitika - A terrorizmus leküzdése érdekében egyes személyekkel és szervezetekkel szemben hozott korlátozó intézkedések - Pénzeszközök befagyasztása - Megsemmisítés iránti kereset - Indokolás.#T-327/03. sz. ügy.

Az Elsőfokú Bíróság (második tanács) 2007. július 11‑i ítélete – Al‑Aqsa kontra Tanács
      (T‑327/03. sz. ügy)
      „Közös kül‑ és biztonságpolitika – A terrorizmus leküzdése érdekében egyes személyekkel és szervezetekkel szemben hozott korlátozó intézkedések – Pénzeszközök befagyasztása – Megsemmisítés iránti kereset – Indokolás”
      1.                     Eljárás – A megtámadott határozat helyébe az eljárás folyamán lépő határozat (vö. 33–36. pont)
      2.                     Intézmények jogi aktusai – Indokolás – Kötelezettség – Terjedelem (EK 253. cikk; 2580/2001 tanácsi rendelet; 2001/931 tanácsi
            közös álláspont, (4) és( 6) bekezdés (vö. 53–55., 56–58. pont)
      3.                     Intézmények jogi aktusai – Indokolás – Kötelezettség – Az indokolási kötelezettség megsértésének a peres eljárás során való
            helyrehozatala – Megengedhetetlenség (EK 253. cikk) (vö. 65. pont)
      Tárgy
      
         Egyrészt a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről
                  szóló 2580/2001/EK rendelet 2. cikke (3) bekezdésének végrehajtásáról, és a 2002/974/EK határozat hatályon kívül helyezéséről
                  szóló, 2003. június 27‑i 2003/480/EK tanácsi határozat (HL L 160., 81. o.), másrészt pedig a 2580/2001 rendelet 2. cikke (3) bekezdésének
                  végrehajtásáról és a 2003/480 határozat hatályon kívül helyezéséről szóló, 2003. szeptember 12‑i 2003/646/EK tanácsi határozat
                  (HL L 229., 22. o.) részleges megsemmisítése iránti kérelem.
               
            Rendelkező rész
      
         
                   
               
               
                  
               
               
                  Az Elsőfokú Bíróság a Stichting Al‑Aqsát érintő részében megsemmisíti a terrorizmus leküzdése érdekében egyes személyekkel
                     és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének
                     végrehajtásáról és a 2005/930/EK határozat hatályon kívül helyezéséről szóló, 2006. május 29‑i 2006/379/EK tanácsi határozatot.
                  
               
            
         
                   
               
               
                  
               
               
                  A 2001. december 27‑i 2580/2001 tanácsi rendelet jogellenességének az EK 241. cikk alapján történő megállapítása iránti kérelemről
                     nem szükséges határozni.
                  
               
            
         
                   
               
               
                  
               
               
                  Az Elsőfokú Bíróság a Tanácsot kötelezi a saját költségein kívül a Stichting Al‑Aqsa költségeinek viselésére.
               
            
         
                   
               
               
                  
               
               
                  A Holland Királyság maga viseli saját költségeit.